cy cy cy ceb fi cy nl en cy cy cy cy cy cy cy cy cy en en en en en en cy cy en cy cy cy fr es en en cy
Cymoedd gogleddol Bwlch Llanberis 20 Mawrth
Pedwar yn unig (Gwen a Richard o Ruthun, Dafydd o Lanwnda a minnau) a fentrodd i faes parcio'r Parc Cenedlaethol Nant Peris ar fore tamp ac oer.
Dal bws y Sherpa (llawn dop) i fyny i Ben y Pass (roedd y peiriant tocynnau yn y Nant i fod i roi 2 docyn, un i'w roi yn y car a'r llall i'w ddangos ar y bws i gael tocyn hanner pris, ond un tocyn yn unig ddaeth o'r peiriant a bu rhaid i Richard dalu'n llawn ar y bws).
Cychwyn i fyny llwybr y PYG a'i adael cyn y dringo i fyny at Fwlch Moch i ddilyn hen lwybr ar draws at Gwm Beudy Mawr (taith 10 yn llyfr Cymru Poucher o'r 60au). Ambell i garnedd ond y llwybr ddim yn amlwg a llawer o nentydd llawn i'w croesi.
Croesi crib ogleddol Crib Goch uwchben Dinas Mot (llun 1), cinio sydyn a rowndio i mewn i Gwm Uchaf (croesi ambell ddarn o hen eira) uwchben Craig Rhaeadr ac i lawr i Gwm Glas Mawr o dan Cyrn Las, croesi mwy o afonydd llawn ac i fyny at grib Chwarennog (llun 2) a chael ail ginio.
Ar draws ac i lawr i Gwm Glas Bach neu Gwm Hetia a dilyn yr afon i lawr at y lon fawr ac ar hyd y llwybr newydd ochr arall i'r wal o Wastadnant yn ôl i'r maes parcio.
Piti fod y cymylau mor isel ond diwrnod da a diolch i'r tri am eu cwmni difyr.
Adroddiad gan Maldwyn Roberts
Lluniau gan Maldwyn Roberts ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51